Diari Oficial de la Generalitat Valenciana


Sumari del DOGV 9495, del 22-12-2022 (2022/12632)

Extracte de la Resolució de 16 de desembre de 2022, del conseller d'Economia Sostenible, Sectors Productius, Comerç i Treball, per la qual s'incrementa l'import màxim que han de finançar les ajudes convocades mitjançant la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenvolupament d'accions per a la formació no formal de qualificació i requalificació de la població activa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12605


Data del document
:   16-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Descriptors 

:   * Conselleria d'Economia Sostenible, Sectors Productius, Comerç i Treball
    * concurs administratiu

Extracte de la Resolució de 16 de desembre de 2022, del conseller d'Economia Sostenible, Sectors Productius, Comerç i Treball, per la qual s'incrementa l'import màxim que han de finançar les ajudes convocades mitjançant la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenvolupament d'accions per a la formació no formal de qualificació i requalificació de la població activa. [2022/12566]  
  
  
BDNS (identif.): 641511.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/641511)  
  
Amb data 1 d'agost de 2022 es va publicar en el DOGV la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència.  
Per a facilitar el seguiment i el control del desenvolupament de les accions formatives en els termes assenyalats en la normativa europea d'aplicació, s'afig un nou apartat entre les obligacions de les entitats beneficiàries relatiu a les condicions de contractació del personal necessari per al desenvolupament de les accions formatives i es modifica la base relativa al control de l'ajuda.  
Considerant el termini establit en la convocatòria per a resoldre i notificar la concessió de les subvencions, a causa de la dificultat en què es trobaran les entitats per a poder iniciar les accions formatives en els terminis previstos, es considera oportú no establir com a límit per a l'execució dels programes formatius que aquests s'inicien en l'exercici pressupostari corresponent a la convocatòria.  
D'altra banda, s'han advertit diversos errors en la base cinquena de l'annex I «Obligacions de les entitats beneficiàries», i en la base dotze de l'annex I «Documentació que ha d'adjuntar la sol·licitud»  
  
Finalment, per Resolució de 27 d'octubre de 2022, del conseller d'Hisenda i Model Econòmic, s'autoritza una generació de crèdit per ingressos finalistes procedents del Ministeri d'Educació i Formació Professional en el marc del Pla de recuperació, transformació i resiliència del Govern d'Espanya, per import de 8.204.569,67 euros.  
  
D'acord amb el que s'ha exposat, i fent ús de la facultat que confereix al conseller d'Economia Sostenible, Sectors Productius, Comerç i Treball l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, en relació amb l'article 160.2.b de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, es procedeix mitjançant la resolució a la qual fa referència aquest extracte a:  
  
- Modificar la base cinquena de l'annex I «Obligacions de les entitats beneficiàries», apartat 1, de l'annex I, i afegir un subapartat aa) amb la redacció que s'indica en la resolució de modificació a la qual fa referència aquest extracte.  
- Modificar en la base cinquena de l'annex I «Obligacions de les entitats beneficiàries», apartat 1, subapartat lletra q, la denominació de «Tribunal de Comptes de la Generalitat Valenciana» per «Sindicatura de Comptes de la Generalitat».  
- Modificar la base dotze de l'annex I «Documentació que ha d'adjuntar la sol·licitud», apartat 1, subapartat lletra j amb la redacció que s'indica en la resolució de modificació a la qual fa referència aquest extracte.  
- Modificar la base vint-i-tres de l'annex I «Control de l'ajuda», i afegir un apartat 5 amb la redacció que s'indica en la resolució de modificació a la qual fa referència aquest extracte.  
- Modificar l'estipulació onze de l'annex II corresponent a la convocatòria «Període de realització dels projectes» amb la redacció que s'indica en la resolució de modificació a la qual fa referència aquest extracte.  
- Incrementar la dotació pressupostària assignada en el resolc tercer de la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, amb càrrec a la línia de concurrència competitiva S1082, del capítol IV, del subprograma 322.91, del pressupost de LABORA Servei Valencià d'Ocupació i Formació, amb la denominació «Upskilling i reskilling de la població activa lligat a les qualificacions professionals» per a l'exercici 2022, fins a un import global màxim de 9.325.053,40 euros, la qual cosa suposa un increment d'1.282.621,67, amb la distribució provincial que s'estableix en la resolució de modificació a la qual fa referència aquest extracte.  
  
  
València,16 de desembre de 2022.- El conseller d'Economia Sostenible, Sectors Productius, Comerç i Treball: Rafael Climent González.